**Мектеп тарихы сыр шертеді...**

Ең алғаш мектеп үйі 1933 жылы ***Тоқсейіт Жансейітовтың*** үйінде ұйымдастырылды. Тұңғыш ұстаз ***Нұрғожадан*** ауылдың 13 бүлдіршіні білім алды.

1934 жылы ***Мағзұм Иткөбенов*** ауыл тұрғындарынан қаржы жинап, Шалқардан екі бөлмелі ағаш үй сатып әкеліп, мектептің үйін салып, ауыл шеберлері қолдан үш кісілік парта, тақта жасады. Сөйтіп, Жылымды мектебі 1934 жылы бастауыш мектеп болып құрылды. 1934 – 1940 аралығында ***Мұқашев Тоқан*** мектеп басшысының қызметін атқарды. Алғаш бірінші сынып оқушылар қатарында: ***Мүбәрәк Мағзұмов, Жақия Рамазанов, Жылқыбай Жұрымбаев, Дыбыс Серікжанова, Дәмеш Жұматаева, Қазира Оразалина, Нұрғазы Жетписбаев, Қабыл Тоқсейітов*** болды.

1940-1941 жылдары ***Маханбетов Қайырлы***, 1941-1942 жылдары Татенов Төлеген, 1942-1948 жылдары ***Оразалин Байқошқан***, 1949-1950 жылдары ***Сипи Шәкіржанұлы*** мектептің басшылық қызметтерін атқарды.

Жылымды мектебі 1957 жылы сегізжылдық мектепке айналды. Осы жылдары, яғни 1951-1965 жылдар аралығында ***Омаров Елемес*** мектеп басшысының қызметінде болды.

1964 жылы бір қабатты, 11 бөлмеден тұратын мектеп ғимараты жаңадан салынды. Екі ауысымда сабақ жүргізілген. 1965-1968 жылдары қазақ тілі мен әдебиеті пәні мұғалімі Шамиғанов Бағман, 1968-1995 жылдары қазақ тілі мен әдебиеті пәні мұғалімі Шаханов Орынбай мектептің директорлары болған. Осы жылдары өздерінің ерең еңбектерімен көзге түсіп, мектеп тарихында мәңгілікке орын алған ұстаздар: ***Балапай Дүйсен*** - математика пәнінің мұғалімі ***Мария Шагеева*** - орыс тілі мен әдебиет пәнінің мұғалімі, ***Сапар Құсаинов*** – дене шынықтыру мұғалімі, ***Майраш Шалабаева*** - химия-биология мұғалімі, ***Ида Кейлер*** - неміс тілі мұғалімі, қазақ тілі мен әдебиет пәнінің мұғалімдері - ***Қапипа Жанәбілова***, ***Дәмелі Бексейтова***, математика-физика пәнінің мұғалімдері - ***Шалғынбай Қазжанов, Айтахмет пен Ләтипа Көпешевтер***, бастауыш сынып мұғалімдері - ***Мүбәрәк Мағзұмұлы,*** ***Шәрия Шамиғановна, Тоқболат Кәрімұлы, Роза Мағзұмова және Гүлсім Тоқышева***.

Жылымды сегіз жылдық мектебі 1995 жылы тоғыз жылдық мектепке ауыстырылды. Сол жылдан бастап 2016 жылға дейін мектептің директорлық қызметін ***Есжанов Өміртай Қайырбекұлы***, оқу-тәрбие ісінің меңгерушісі қызметін ***Бекишева Қанат Сағдатқызы*** атқарды. Сол кездерден бері мектеп қабырғасында аянбай еңбек еткен мұғалімдер: орыс тілі мен әдебиет мұғалімі ***Омарова Сайран Шоқанқызы***, қазақ тілі мен әдебиет мұғалімі ***Тұрысбеков Кенжебай Тұрысбекұлы,*** биология-химия пәнінің мұғалімі ***Уакаева Гүлнар Қадесқызы.***

2012 жылы 3 қазан күні екі қабатты 80 орындық мектеп ғимараты облыс әкімі ***Қайрат Қожамжаровтың*** қатысуымен салтанатты түрде ашылды.

Мектептің ашылу салтанатымен бірге Жылымды негізгі мектебінің жанында «Қуаныш» шағын орталығы ашылды. Шағын орталық бүгінгі заман талабына сай безендіріліп, жаңа үлгідегі жиһаздармен жабдықталған.

Мектеп ашылған жылдан бастап мектепте 13 ұстаз және 2 тәрбиеші, 15 мектеп қызметкерлері жұмыс жасауда.

«Ұстаздық еткен жалықпас, үйретуден балаға» демекші өз білімін жас ұрпақ бойына сіңірген ұлағатты ұстаздар қатарында мәңгілікке орын алған тұлғалар: тарих пәнінен ***Есжанов Өміртай***, ағылшын тілі мұғалімі ***Бекишова Қанат***, қазақ тілі мен әдебиеті пәнінен ***Тұрысбеков Кенжебай***, орыс тіл мен әдебиеті пәнінен ***Омарова Сайран***, дене шынықтыру пәнінен ***Бекишов Бүркітбай***, биология пәнінен ***Уакаева Гүлнар***, физика және математика пәнінен ***Галиева Мақтагүл***, аға тәлімгер және өзін-өзі тану пәнінен ***Азімжанова Маржангүл***, информатика пәнінен ***Есжанова Арайлым,*** бастауыш сынып мұғалімдері ***Байкенова Жанар, Омарова Ажар, Сактаганова Арай, Шоматова Гүлдана,***  тәрбиешілер ***Бекишова Зайра, Жакишова Алима***.

Мектеп – болашақ негізін қалыптастыратын, ел мерейін асқақтататын, тұлғалар баптайтын құтты мекен, алтын ұя. Шәкірттеріне үлкен тәрбие, білім беретін киелі орда. Мектебіміз – барлығымыздың мақтанышымыз. Алты-ақ әріптен құралған бұл сөздің құдіреттілігі де сонда жатқан болар.  
 Мектепті басқару тізгінін 2016-2017 оқу жылынан бастап осы ауылдың тумасы, мектеп түлегі ***Жылқыбай Нариман Малгаждарұлы*** алды.

2016-2017 оқу жылында мектеп өмірінде өзгерістер болды. Оқу ісінің меңгерушісі болып ***Есжанова Арайлым***, тәрбие ісінің меңгерушісі болып ***Бекишова Зайра*** тағайындалды***.*** Осы жылдары мектепке қабылданған мамандар тарих пәнінің мұғалімі ***Даирова Айгерім***, ағылшын тілі пәнінің мұғалімі, мектеп түлегі ***Жетпісбаева Аягөз***, кітапханшы ***Курмангожина Айгерім***.

Қазіргі таңда, яғни 2017-2018 оқу жылында мектепте 16 ұстаз 2 тәрбиеші және 14 мектеп қызметкерлері жұмыс атқарады. Осы жылы мектеп ұжымының қатарына қосылған мұғалімдер: математика пәнінің мұғалімі ***Омарова Алия***, қазақ тілі мен әдебиет пәнінің мұғалімі ***Темирбекова Күлаш***, тәрбиешілер ***Мейрамова Айман***, ***Тұрғынбаева Ботагөз***.

Жас ұрпақты сәулетті қоғамымыздың жан-жақты жетілген, жарасымды азаматы етіп қалыптастыру – мектеп ұжымының мақсаты.